تورکیه جمهور باشلیغی رجب طیب ایردوغان، فتح الله چی ترور تشکیلاتی نینگ اصل یوزی نینگ برچه دنیاگه افشا قیلیش گه قرارلی ایکن لیکلرینی بیلدیردی.
بیرلشگن ملتلر تشکیلاتی نینگ عمومی کینگشی گه قتنه شیش اوچون امریکا قوشمه ایالتلری نینگ نیویورک شهریگه بارگن ایردوغان اوچره شوولرگه باشله دی.
بوجایده شرق – غرب انستیتوتی تامانیدن اویوشتیریلگن جلسه گه اشتراک ایتدی. تورکیه – امریکا ملی باشقروو کمیته سی تامانیدن اویوشتیریلگن محفلده سوزگه چیقدی.
ایردوغان جنابلری، 2016 – ییلی 15 – جولای تونتروو تشبثیدن مسؤل فتو بیلن تیگیشلی قیلگن فعالیتلری حقیده معلومات بیردی.
"فتو باشقرووچیسی نینگ تسلیم ایتیلیشی اوچون و امریکا قوشمه ایالتلریده گی برچه فعالیتلری نینگ نهائی بولیشی اوچون فعالیتلر آلیب باردیک، ینه هم دوام ایته میز. سیزلرنینگ همکارلیگینگیز بیلن بو ترور تشکیلاتی نینگ اصل یوزینی افشا قیله میز" دیدی.
امریکا قوشمه ایالتلریده گی مسلمانلرگه خطاب قیلگن ایردوغان، داعش و فتو کبی ترور تشکیلاتلری نینگ امپریالیستلرگه همکارلیک قیلگنینی ایتدی.
ایردوغان جنابلری؛
"منفعتلری اوچون منطقه میزگه اوت تشلب یاققن لرنینگ منفعتلرینی قوریقلش اوچون ترور تشکیلاتلریگه تیلرلرنی تولدیریب قورال بیرگنلرنینگ مسلمانلردن آققن قانده قولی بولگنینی یخشی بیله میز" دیب ایتدی.
تورکیه یاشلر و معارف گه خذمت بنیادی نینگ نیویورکده قورگن تعلیم بوییچه فعالیت قیلووچی (تورکن) بنیادیده یاش – ییگیتلرگه خطاب قیلدی.
"15- جولای کونی – کیچه اوز ملتینی بمباردمان قیلگن منقورتلر کبی عقلینگیزدن و قلبینگیزدن باشقه لرنینگ فایده لنیشی گه رخصت بیرمنگلر" دیدی.
ایردوغان دولت اوله راق برچه یاشلرنینگ یانیده ایکن لیکلرینی اورغوله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
